นาทีสุดท้าย “อียู-อังกฤษ” บรรลุข้อตกลงการค้า ก่อน Brexit!
นาทีสุดท้าย “อียู-อังกฤษ” บรรลุข้อตกลงการค้า ก่อน Brexit! 
นาทีสุดท้าย “อียู-อังกฤษ” บรรลุข้อตกลงการค้า ก่อน Brexit!
25 ธ.ค. 2563

นางเออร์ซูลา ฟอน เดอร์ เลเยน ประธานคณะกรรมาธิการยุโรป (EC) เปิดเผยว่า สหภาพยุโรป (EU) และอังกฤษได้บรรลุข้อตกลงการค้าที่สมดุลและเป็นธรรมร่วมกันในนาทีสุดท้าย หลังจากที่มีการเจรจาในประเด็นติดขัดเกี่ยวกับความสัมพันธ์ในอนาคตระหว่างทั้งสองฝ่ายที่ยืดเยื้อมายาวนาน
“ในที่สุดเราก็ได้ข้อตกลง” นางเลเยนกล่าวในการแถลงข่าวที่สำนักงานใหญ่ของคณะกรรมาธิการยุโรป พร้อมเสริมว่า “มันเป็นถนนที่ยาวและคดเคี้ยว แต่เราก็มีข้อเสนอที่ดีแสดงออกมาให้เห็น”
ทั้งนี้ ร่างข้อตกลงการค้าฉบับดังกล่าวมีการเปิดเผยว่าทั้งสองฝ่ายตกลงกันได้ตั้งแต่ช่วงค่ำของวันพุธ ก่อนที่คณะเจรจาจะใช้เวลาตลอดทั้งคืนที่ผ่านมาในการสรุปเนื้อหาใจความของข้อตกลงฉบับจริง
“มันเป็นข้อตกลงที่สมดุลและเป็นธรรม ทั้งยังเป็นความรับผิดชอบและสิ่งที่ต้องทำร่วมกันทั้งสองฝ่าย” นางฟอน เดอร์ เลเยน ระบุ